|  |  |
| --- | --- |
| ΑΔΕΔΥ | **Αθήνα, 20.05.2020**  **Αρ. Πρωτ: 154** |
| **ΕΚΤΕΛΕΣΤΙΚΗ ΕΠΙΤΡΟΠΗ**  **ΦΙΛΕΛΛΗΝΩΝ & ΨΥΛΛΑ 2**  **105 57 ΑΘΗΝΑ**  **Τηλ 213.16.16.900**  **Fax 2103246165**  **Email:** [**adedy@adedy.gr**](mailto:adedy@adedy.gr)**,**  [**adedy1@adedy.gr**](mailto:adedy1@adedy.gr) |  |

**ΑΠΟΦΑΣΗ**

**του Γενικού Συμβουλίου της Α.Δ.Ε.Δ.Υ. 20/05/2020**

**Πρόταση για απεργία-αποχή από τη ζωντανή αναμετάδοση των μαθημάτων από τη σχολική τάξη με τη χρήση κάμερας**

Το Γενικό Συμβούλιο της Α.Δ.Ε.Δ.Υ. στη συνεδρίασή του στις 20 του Μαΐου του 2020, λαμβάνοντας υπόψη το εκπαιδευτικό πλαίσιο, την παιδαγωγική και κοινωνική σχέση εμπιστοσύνης μεταξύ εκπαιδευτικού και μαθητών, την παιδαγωγική σχέση που αναπτύσσεται εντός της σχολικής τάξης, και τα προσωπικά δεδομένα εκπαιδευτικών-μαθητών, αποφάσισε να στηρίξει τις Ομοσπονδίες των Εκπαιδευτικών και την πάνδημη απαίτηση όλου του λαού, ενάντια στην τροπολογία που εισάγει τη ζωντανή αναμετάδοση των μαθημάτων από τη σχολική τάξη με την τοποθέτηση κάμερας.

Για το λόγο αυτό το Γενικό Συμβούλιο της Α.Δ.Ε.Δ.Υ. αποφάσισε την προκήρυξη απεργίας-αποχής από την εφαρμογή των διατάξεων που περιλαμβάνονται στην υπ’ αρ. 57233/Υ1/2020 [ΦΕΚ 1859/Β/15-5-2020] Κοινή Υπουργική Απόφαση «Σύγχρονη εξ’ αποστάσεως εκπαίδευση» σε εφαρμογή της διάταξης του άρ. 63 του N. 4686/2020 και των συνακόλουθων εφαρμοστικών εγκυκλίων που την διέπουν και οδηγούν στην απαράδεκτη, από κάθε άποψη, διαδικασία της ζωντανής μετάδοσης των μαθημάτων μέσα από την σχολική αίθουσα.

Απαιτούμε εδώ και τώρα να καταργηθεί η τροπολογία και η Υπουργική Απόφαση της κυβέρνησης.

**Για το Γενικό Συμβούλιο της Α.Δ.Ε.Δ.Υ.**

|  |  |
| --- | --- |
| **Ο Πρόεδρος** | **Ο Γραμματέας** |
| **Μούσιος Απόστολος** | **Κουσκουλής Γιώργος** |